કુંવરજીભાઇ એક સમયે હું ફૂંક મારૂ તો જિલ્લા પંચાયત તૂટી જાય તેવી બડાશ હાંકી હતી અને તેના આધારે મુખ્યમંત્રી વિજય રૂપાણીએ જિલ્લા પંચાયત ભાજપમાં આવે છે તેવો સંકેત પણ આપી દીધો હતો. પરંતુ તેને લાંબો સમય થયો પણ હજુ જિલ્લા પંચાયતમાં ભાજપ ફાવી શકયુ નથી. જે અસંતુષ્ટ છે તેઓને પણ ભાજપ પ્રત્યે વિશ્ર્વાસ નથી અને રાજકોટ જિલ્લા કોંગ્રેસના અગ્રણીઓએ પંચાયતને બચાવવામાં કોઇ કસર બાકી રાખી નથી. જયારે જિલ્લા ભાજપનું એક જૂથ છુપી રીતે તેને સહાયતા કરે છે કે જેઓને કુંવરજીભાઇની એન્ટ્રી ગમી નથી અને તેથી જ ભાજપે જિલ્લા ભાજપના મોટા ભાગના અગ્રણીઓને આ પેટા ચૂંટણીથી દૂર રાખ્યા છે. ભૂતકાળમાં કુંવરજીભાઇ સાંસદ બનતા આ બેઠકનું રાજીનામુ આપ્યું હતું તે સમયે રાજકોટ ભાજપે જ કોંગ્રેસમાંથી આયાતી બનેલા ભરત બોઘરાને જીતાડયા હતા.